Sileo S12

Di Sileo S12 es en Baterii-Liinienbus fan twelev Meetern Leengdi. Di Bechningsaart jit Liigerböörtbus, dat diar uk Mensken me Rulstööl of dānen ek sa gur tö Fut sen, iinkum ken.
Di Sileo S12 uur fan di dütsk-türkisk Firma Sileo becht.

 Technik en Ütstafiaring 
Di Öndreft giar aur en Elektroportaalaksi me tau weeterköölet Asychroon-Elektromaskiinen (ark 120 kW) fan ZF ön Friedrichshafen (ZF AVE 130). Uk di Fuarderaks es fan ZF (ZF RL 82 EC Rigid Portal) sa üs uk di Stjüüring (ZF 8098 Servocom).

Üp Taak fan di Bus es di Köörbaterii fastmaaket, wat normaalerwiis en Lithium-Iirsenphosphaat-Batterii es, wat en Kapatsiteet fan 230 kWh heer. Dierme skel di Bus 230 bis 300 km skafi. Di Baterii es fan 340 Selen becht, wat enkelt aurwachet en railt uur (Single-Cell-Loading, SCL). Di Bus ken me 4 bis 100 kW Leerkraft āpleeren uur.

Em ken di Sileo S 12 me tau of trii Düüren fuar Passajiiri fo..

 Di S12 uur iinseet 
Di Konsept fan di Bateriibus es nii, en diarom uur dit tö Proof iinseet.

 Aalen 
Di Omnibus-Verkehr Aalen (OVA) fing en Sileo S12 me di Numer AA-OV 840, wat ön di 22. Detsembermuun 2016 ön di Plaats fuar di Baahof fuarstelt waar.

 Bonn 
Ön di Juuli fan 2015 heer di SWB Bus und Bahn soks Stek fan di Typ Sileo S12 bistelt.  Ja skul tö di Bigening fan 2016 me dit Projekt ZeEUS (Zero Emission Urban Bus Systems) fan di Europeeisk Unioon iinseet uur. Tö dit jen fan di Januwaari 2016 kām di jest tau Busi ön, hur di jest Tir di Köörers üp liir skul. Sent di Jen fan Aprilmuun 2016 wiar al soks Busi tö Stair en kür üp Liinie laap. Fjuur fan di Busi löp man ek rocht en waar töbeekdönen. Tauen laap jit ön Bonn.

 Bremen 
Di 17. Mai 2016 kām en Sileo S12 tö di Bremer Straßenbahn AG (BSAG). Diar kām di Numer HB-ZO 28 en di Wain-Nr. 4028 ön, en sent di 18. Juuli 2016 lapt di Bus ön di Liinien 29 en 52.

 Lübeck 

Di Lübeck-Travemünder Verkehrsgesellschaft (LVG) en Stadtverkehr Lübeck GmbH (SL) fing ark en Sileo S12.

 Salzgitter 
Aur dit hiili Euroopa waar Elektrobusi ütskrewen, en tö't Jen fan 2016 waar muar Busi, sa üs uk tau Sileo S12 ön Gang braacht, wat sent di Februwaari fan 2017 bi di Kraftverkehrsgesellschaft Braunschweig (KVG) laap.

 Söl 
Di Sylter Verkehrsgesellschaft (SVG) fing ön di 17. Oktoobermuun 2016 en Sileo S12 ön Gang. Des es di jest Elektrobus, wat  ön Liinientiinst ön Sleeswig-Holstiin lapt.
Di Numer es NF-SV 216. Fan di 500.000 Euro, wat di Bus kostet heer waar 135.550 Euro fan dit Bundesministerium für Verkehr und digitale Infrastruktur aurnomen.https://web.archive.org/web/20161114105800/http://www.svg-busreisen.de/die-svg/neuigkeiten/elektrobus/
2019 kām di jest S 12 wech, en diarfuar waar en nii Bus koopet. Di Numer es jit langsen NF-SV 216.

 Weblinks 

 Website des Herstellers Sileo
 Technische Daten des Sileo S12 (PDF)

 Einzelnachweise 

Kategorie:Elektrobus (Baterii)
Kategorie:Straatenforkiir